**Ministru kabineta noteikumu projekta “Grozījumi Ministru kabineta 2006.gada 16.maija noteikumos Nr. 407 “Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Dzīvnieku aizsardzības likuma 10. panta 7. un 12. punkts un Veterinārmedicīnas likuma 25. panta 6. un 11. punkts2. Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2006. gada 16. maija noteikumi Nr. 407 “Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību” (turpmāk – noteikumi Nr. 407), kuros nepieciešams izdarīt grozījumus, lai nodrošinātu precīzāku kārtību mājas (istabas) dzīvnieku reģistrācijai un uzskaitei dzīvnieku patversmēs.Noteikumos Nr. 407 jāpapildina norāde, uz kāda likuma pamata noteikumi izdoti, nosakot, ka noteikumi izdoti arī saskaņā ar Veterinārmedicīnas likuma 25. panta 6. punktā doto pilnvarojumu noteikt dzīvnieku reģistrācijas kārtību. Tāpat jāpapildina noteikumu Nr. 407 1. punkts, paredzot, ka noteikumos noteikta arī mājas (istabas) dzīvnieku reģistrācijas kārtība patversmēs. Patlaban noteikumos jau ir ietverta kārtība, kādā patversme reģistrē tajā nogādātos dzīvniekus. Tā kā Veterinārmedicīnas likumā noteikts, ka visiem suņiem no četru mēnešu vecuma jābūt apzīmētiem ar mikroshēmu un reģistrētiem Lauksaimniecības datu centra mājas (istabas) dzīvnieku reģistra datubāzē (turpmāk – datubāze), tad noteikumos Nr. 407 ir jānosaka, ka patversmē nogādātie neapzīmētie un nereģistrētie suņi 72 stundu laikā ir jāapzīmē un jāreģistrē datubāzē, ievērojot Ministru kabineta 2011. gada 21. jūnija noteikumos Nr. 491 “Mājas (istabas) dzīvnieku reģistrācijas kārtība” noteikto. Vienlaikus noteikumos Nr. 407 ir jāprecizē 23.1 punkts, nosakot, ka patversmes īpašnieks drīkst atdot suni līdzšinējam īpašniekam, atsavināt suni citai personai vai nodot citai dienestā reģistrētai patversmei tikai tad, ja suns ir apzīmēts ar mikroshēmu, reģistrēts datubāzē un tam ir mājas (istabas) dzīvnieka pase.Noteikumos Nr. 407 nepieciešams ietvert normu par to, ka patversmes veterinārārsts, ja 24 stundu laikā pēc paziņošanas īpašnieks neierodas pēc mājas (istabas) dzīvnieka, datubāzē reģistrē mājas (istabas) dzīvnieka atrašanās vietu, nemainot mājas (istabas) dzīvnieka turēšanas vietu, bet norādot patversmes adresi, datumu un laiku, kad dzīvnieks ievietots patversmē. Tāpat arī jāparedz, ka 15. dienā pēc dzīvnieka ievietošanas patversmē datubāzē patversmi tiek reģistrēta kā īpašniece sunim, kam 14 dienu laikā nav atradies īpašnieks vai turētājs.Patversmē nonākušu suņu reģistrācija datubāzē un turēšanas vietas maiņas reģistrācija nepieciešama arī tāpēc, lai pašvaldībām būtu pieejama precīza informācija par patversmēs ievietotajiem dzīvniekiem. Saskaņā ar Dzīvnieku aizsardzības likuma 8. panta trešo daļu vietējā pašvaldība organizē klaiņojošu vai bezpalīdzīgā stāvoklī nonākušu dzīvnieku izķeršanu. Savukārt likuma 39. pantā noteikts, ka pašvaldības izveido un uztur dzīvnieku patversmes, izķer, izmitina un aprūpē izķertos un atsavinātos mājas (istabas) dzīvniekus, kā arī izmitina un aprūpē bezpalīdzīgā stāvoklī nonākušus savvaļas dzīvniekus vai slēdz līgumu ar fizisko vai juridisko personu par šādu dzīvnieku izķeršanu, izmitināšanu, uzturēšanu un aprūpi. Īstenojot precīzu dzīvnieku reģistrāciju, tiks nodrošināta atbilstoša un pamatota pašvaldību budžeta līdzekļu izlietošana.Lai patversmē nonākušos dzīvniekus pēc iespējas ātrāk varētu atdot to īpašniekiem, paredzēts iesaistīt arī vietējās pašvaldības, noteikumos Nr. 407 nosakot, ka patversmes attiecīgajai pašvaldībai nodod informāciju par dzīvniekiem, kuri ir reģistrēti datubāzē, bet ar kuru īpašniekiem neizdodas sazināties.Ievērojot minēto, ir sagatavots Ministru kabineta noteikumu projekts “Grozījumi Ministru kabineta 2006. gada 16. maija noteikumos Nr. 407 “Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību”” (turpmāk – noteikumu projekts).Noteikumu projekts pilnībā atrisinās minētās problēmas.Noteikumu projektam nepieciešams spēkā stāšanas pārejas periods, kas paredz, ka tajā noteiktās tiesību normas stāsies spēkā 2022. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku patversmēm, Pārtikas un veterināro dienestu, Lauksaimniecības datu centru un pašvaldībām.Patlaban Pārtikas un veterinārajā dienestā reģistrētas 27 dzīvnieku patversmes un 10 dzīvnieku viesnīcas. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums būtiski nemaina tiesības un pienākumus, ne arī veicamās darbības. Pašvaldībām tiks nodrošināts budžeta līdzekļu lietderīgs izlietojums un finanšu līdzekļu izsekojamība.Noteikumu projekta normas nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām.Prasība reģistrēt patversmēs ievietotos dzīvniekus datu centra datubāzē neradīs finansiālo slogu patversmēm, jo tās ir atbrīvotas no samaksas par dzīvnieka reģistrāciju saskaņā ar Ministru kabineta 2013. gada 17. septembra noteikumu Nr. 880 “Lauksaimniecības datu centra publisko maksas pakalpojumu cenrādis” 3.3. apakšpunktu. |
| 3. | Administratīvo izmaksu monetārs novērtējums | Administratīvās izmaksas gada laikā fiziskām personām nepārsniedz 200 *euro*, bet juridiskām personām – 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **0** | **0** | **0** | **15 125** | **0** | **0** | **0** |
| 2.1. valsts pamatbudžets | 0 | 0 | 0 | 15 125 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | **0** | **0** | **0** | **-15 125** | **0** | **0** | **0** |
| 3.1. valsts pamatbudžets | 0 | 0 | 0 | -15 125 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **+15 125** | **0** | **0** | **0** |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu noteikumu Nr.407 23., 23.2, 23.3 un23.4 punktā noteikto prasību izpildi un ļautu patversmes īpašniekam un veterinārārstam veikt darbības Lauksaimniecības datu centra datubāzē, tajā ir izdarāmi attiecīgi papildinājumi. Kopā izmaiņu izstrādei ir jāpatērē 250 cilvēkstundu, kuru izmaksas aprēķinātas 15 125 EUR apmērā, ieskaitot pievienotās vērtības nodokli (PVN) (EKK 2250). |
| 6.1. detalizēts ieņēmumu aprēķins | 6.2. Detalizēts izdevumu aprēķinsKopējais darba apjoms ir 250 cilvēkstundu (projektu vadītājs, programmētājs, sistēmanalītiķis), un vienas darba stundas izmaksas bez PVN ir 50 EUR.250 stundu x 50 EUR = 12 500 EUR, no tiem: 1) izmaiņu pieprasījumu analīze – 75 stundas x 50 EUR = 3 750 EUR;2) izstrāde – 115 stundu x 50 EUR = 5 750 EUR;3) testēšana un ieviešana – 60 stundu x 50 EUR = 3 000 EUR. PVN 21% no 12 500 EUR = 2625 EUR.Izmaksas kopā ar PVN ir 15 125 EUR. |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Papildu finansējuma piešķiršana ir nepieciešama apakšprogrammā 21.02.00. “Sabiedriskā finansējuma administrēšana un valsts uzraudzība lauksaimniecībā”.Jautājums par papildu valsts budžeta līdzekļu piešķiršanu izmaiņu izdarīšanai Lauksaimniecības datu centra datubāzē 2022. gadā skatāms Ministru kabinetā likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2022., 2023. un 2024. gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība.Sabiedrības pārstāvjiem ir dota iespēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Noteikumu projekts no 2021. gada 10. jūnija līdz 29. jūnijam tika ievietots Zemkopības ministrijas tīmekļvietnē www.zm.gov.lv un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” https://www.mk.gov.lv/content/ministru-kabineta-diskusiju-dokumenti. |
| 3. | Sabiedrības līdzdalības rezultāti | Biedrība “K.Čilveres Dzīvnieku draugu biedrība”, biedrība "Juglas dzīvnieku aizsardzības grupa", Latvijas Veterinārārstu biedrība neiebilst un pilnībā atbalsta noteikumu projekta tālāku virzību.Biedrība “Dzīvnieku pansija Ulubele” neatbalsta noteikumu projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Noteikumu projekta īstenošanā iesaistītās institūcijas noteikumu projekta īstenošanu nodrošinās par to budžetā esošajiem resursiem. |

Zemkopības ministrs K. Gerhards

Mediņa 67027297

Agija.Medina@zm.gov.lv